b'\n_START_ARTICLE_\nJuozas Banionis (1956)\n_START_PARAGRAPH_\nJuozas Banionis (g. 1956 m. vasario 12 d. Puzi\xc5\xa1k\xc4\x97se, Kazl\xc5\xb3 R\xc5\xabdos rajonas) \xe2\x80\x93 Lietuvos istorikas, enciklopedistas, matematikas, humanitarini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1979 m. Vilniaus universitete baig\xc4\x97 taikom\xc4\x85j\xc4\x85 matematik\xc4\x85, 1989 m. Vilniaus pedagoginiame institute \xe2\x80\x93 istorij\xc4\x85. 1995 m. humanitarini\xc5\xb3 moksl\xc5\xb3 daktaras._NEWLINE_1979\xe2\x80\x931987 m. Vilniaus pedagoginio instituto Matematikos ir informatikos didaktikos katedros d\xc4\x97stytojas. 1987\xe2\x80\x931993 m. Lietuvos istorijos instituto, nuo 1994 m. Lietuvos gyventoj\xc5\xb3 genocido tyrim\xc5\xb3 centro mokslinis bendradarbis. Nuo 1994 m. dar ir Vilniaus pedagoginio instituto d\xc4\x97stytojas, nuo 2002 m. docentas.\n_START_SECTION_\nMokslin\xc4\x97 veikla\n_START_PARAGRAPH_\nTiria matematikos mokslo raid\xc4\x85 Lietuvoje, nuo 1994\xc2\xa0m.\xc2\xa0\xe2\x80\x93 daugiausia XX a. antrosios pus\xc4\x97s kovas d\xc4\x97l nepriklausomos Lietuvos valstyb\xc4\x97s atk\xc5\xabrimo. Vienas i\xc5\xa1 Visuotin\xc4\x97s lietuvi\xc5\xb3 enciklopedijos autori\xc5\xb3.'